Hr Priit Sauk

Transpordiamet

Valge 4

11413 TALLINN

info@transpordiamet.ee

Pöördume Teie poole seoses 27.09.2024 toimunud pressikonverentsil välja öelduga. Pressikonverentsi minutitel 2:30 - 2:50 ja 10:52 - 11:39 mainite, et liiklusteooria küsimuste teema on alguse saanud Autokoolide Liidu ja Liikluskoolitajate Liidu erimeelsustest. Juhime Teie tähelepanu sellele, et Liikluskoolitajate Liit ei ole osalenud antud hankel, ei ole koostanud ühtegi küsimust, ei ole kritiseerinud ega kaasa rääkinud Autokoolide Liidu poolt püstitatud teooriaeksamitega seotud küsimustes suuliselt ega kirjalikult. Samuti ei ole Liikluskoolitajate Liit antud teemat kommenteerinud üheski meediaväljaandes.  Palume järgmistes suhtlustes meediaga eelmainitud ebatäpsus parandada.

19.09 pöördusime oma liikmete poole küsimusega, et kas neil on probleeme seoses riikliku teooriaeksamiga. Tänaseks pole me oma liikmetelt ühtegi teadet selle kohta saanud. Küll aga oleme igati valmis panustama ja tegema koostööd kõikide osapooltega kerkinud probleemi lahendamisel.

Lugupidamisega

Liikluskoolitajate Liidu juhatus

Info@liikluskoolitus.ee